་ཨཱཿ ཞེས་ཅི་ནུས་བཟླ། བླ་མ་འོད་ཞུ་ཚངས་བུག་ ༦
537

གཏེར་ ལྷོ་ནུས་ལྡན་གསུང༌། གསར།
ལམ་ནས་བརྒྱུད༔ རང་སེམས་ཧཱུྃ་དང་དབྱེར་མེད་རོ་གཅིག་འདྲེས༔ སྙིང་གའི་པདྨ་ཁ་ཟུམ་རྟེན་སྙིང་གི༔ སྔགས་ཀྱི་སྲད་བུས་
བསྐོར་ནས་རྒྱས་གདབ་གྱུར༔ རྟེན་སྙིང་ལན་གསུམ་བཟླས། ཨོཾ་གྲུབ་པར་གྱུར་ཅིག་རྡོ་རྗེའི་སྐུ་ནི་སྐྱེ་འཆི་བྲལ༔ ཚངས་པའི་གསུང་ནི་སྐྱེ་
མེད་རྟག་པ་རྡོ་རྗེའི་གསུང༔ སྤྲོས་བྲལ་ཐུགས་ནི་དུས་གསུམ་འགྱུར་བ་མེད་པ་རྡོ་རྗེའི་ཐུགས༔ འཆི་མེད་སྐུ་གསུང་ཐུགས་དང་
ཡང་དག་ལྡན་པ་ཡི༔ རྔ་སྒྲའི་རྒྱལ་པོ་རྒྱལ་བ་འདྲེན་པ་འོད་དཔག་མེད༔ སྐུ་གསུང་ཐུགས་དང་ཡོན་ཏན་ཕྲིན་ལས་འགྲུབ་གྱུར་
ཏེ༔ བདག་ཅག་ཚེ་དང་སྒྲུབ་པ་མཐར་ཕྱིན་ནས༔ རླབས་ཆེན་འགྲོ་བའི་དོན་ལ་སྤྱོད་པར་ཤོག༔ ཅེས་ལན་གསུམ་གྱིས་སྨོན་ལམ་གདབ།
538

༄༅། །བདག་དོན་སྦྱངས་པའི་རྟགས་ལས་རུང་དུ་གྲུབ་ནས། གྲོལ་ཁ་ཚངས་བུག་ལམ་སྣ་ཚོགས་རྡོ་རྗེས་བཀག་པར་མོས། དེ་དག་ནི་རང་དོན་སྦྱངས་པའི་རིམ་པའོ། །r
༈ གཉིས་པ་གཞན་དོན་ལས་ལ་སྦྱར་བ་ནི། གང་ཟག་གཞན་ལ་འཕོ་འདེབས་སྐབས་རླུང་གི་ནུས་པས་གཞན་གྱི་ཕུང་པོ་འཕར་ནུས་པའི་གང་ཟག་རླུང་སེམས་ལ་རང་
དབང་ཐོབ་པས་རླུང་སྦྱོར་དང་སྦྲགས་ན་མཆོག བསྐྱེད་རིམ་ཁོ་ནས་འཕོ་བའང་འགྲུབ་སྟེ་གསང་སྔགས་ཀྱི་ཁྱད་ཆོས་ཡིན།
བསྐྱེད་རིམ་དང་མི་ལྡན་ཀྱང་། ཚེ་འདས་ལ་
སྙིང་རྗེ། བླ་མ་ལ་མོས་གུས་དྲག་པོ་དང་ལྡན་ནའང་འཕོ་ནུས་ཏེ། ཆོས་ཐམས་ཅད་རྩ་བ་སྙིང་རྗེ་དང་མོས་གུས་ལ་རག་གོ །དེ་ནས་དང་པོ་སྐྱབས་ཡུལ་གསལ་འདེབས་ནི།
རང་གི་སྙིང་གའི་ཧཱུྃ་གི་འོད་ཀྱི་རྩ་གསུམ་ལྷ་ཚོགས་ཐམས་ཅད་སྒྱུ་འཕྲུལ་དྲྭ་བའི་རོལ་པ་ཅིར་ཡང་འཆར་བ་མངོན་སུམ་མདུན་གྱི་་་་་
539

གཏེར་ ལྷོ་ནུས་ལྡན་གསུང༌། གསར།
ནམ་མཁར་སད་པར་གྱུར། སྐྱབས་སེམས་ནི། ཧཱུྃ་ཧྲཱིཿ རང་སྣང་དབྱིངས་རིག་འོད་གསལ་དབྱིངས༔ གདལ་བ་ཆེན་པོའི་ངོ་བོ་
ཉིད༔ རང་བཞིན་ལྷུན་གྲུབ་དཀོན་མཆོག་གསུམ༔ ཐུགས་རྗེའི་རང་རྩལ་སྐྱབས་སུ་མཆི༔ མ་རྟོགས་འགྲོ་ཀུན་བསྒྲལ་བའི་
ཕྱིར༔ ཚད་མེད་སྙིང་རྗེས་མཁའ་ལྟར་ཁྱབ༔ སྐད་ཅིག་ཐུགས་རྗེའི་བློས་མི་བཏང༔ འགྲོ་དོན་བྱེད་པར་སེམས་བསྐྱེད་དོ༔ ཞེས་
པ་ལན་གསུམ། དེ་ནས་ཚེ་འདས་ཀྱི་མིང་ནས་བོས་ཏེ། འོ་ཚེ་ལས་འདས་པ་ཆེ་གེ་མོ་ཁྱོད་ཤི་བ་ཡིན་ནོ། །ལན་གསུམ། ཚེ་འདིའི་སྣང་བ་ནི་ནུབ།
ཕྱི་མའི་སྣང་བ་ནི་མ་ཤར། ད་ལྟ་བར་དོ་ཆོས་ཉིད་ཡིན་པ་ངོ་ཤེས་པར་གྱིས་ཤིག དེ་ཡང་ཁམས་དྲུག་ལྡན་གྱི་མི་ལུས་གདོས་
540

* ༄༅། །བཅས་ཀྱི་ཕུང་པོ་ལྔ། ཁམས་བཞི། དབང་པོ་དྲུག་ཡུལ་ལྔ། ཡེ་ཤེས་ལྔ་སྟེ་རགས་པ་ཉི་ཤུ་རྩ་ལྔ་ཐིམ་པ་ལ་འཆི་བ་ཞེས་བྱ་
སྟེ༑ དེ་དག་ཐིམ་པ་ལ་རྟགས་མང་དུ་ཡོད་ཀྱང་། འདིར་བསྡུས་ཏེ་རགས་པ་འབྱུང་བ་བཞིའི་ཐིམ་ཚུལ་ནི། ལུས་ཀྱི་སའི་ཁམས་ཆུ་
༈ ལ་ཐིམ་པས། ཕྱི་རྟགས་ལུས་ཀྱི་འགུལ་བསྐྱོད་མི་ནུས་ཤིང་ཟུངས་མི་ཐུབ། ནང་རྟགས་ཤེས་པ་དུ་བ་ལྟ་བུ་འབྱུང་། ཆུ་མེ་ལ་ཐིམ་
པས༑ ཕྱི་རྟགས་ལུས་ཀྱི་རྔུལ་དང་ཁ་ཆུ་ལ་སོགས་པ་སྐམ། ནང་རྟགས་ཤེས་པ་སྨིག་རྒྱུ་ལྟ་བུ་འབྱུང་། མེ་རླུང་ལ་ཐིམ་པས། ཕྱི་
རྟགས་ལུས་ཀྱི་དྲོད་མཐའ་ནས་སྡུད་ཅིང་། ནང་རྟགས་ཤེས་པ་སྲིན་འབུ་མེ་ཁྱེར་ལྟ་བུ་འབྱུང་། རླུང་རྣམ་པར་ཤེས་པ་ལ་ཐིམ་

པས༑ ཕྱི་རྟགས་དབུགས་ཕྱིར་རིང་དུ་རྒྱུ་ཞིང་ནང་དུ་སྡུད་མི་ཤེས། ནང་རྟགས་མར་མེ་རླུང་གིས་བསྐྱོད་པ་ལྟ་བུ་འབྱུང་། དེ་ལས་
ཕྲ་བའི་སྣང་བ་གསུམ་ཐིམ་ཚུལ་ནི། རྣམ་པར་ཤེས་པ་སྣང་བ་ལ་ཐིམ་པས་སྤྲིན་མེད་པའི་ནམ་མཁའ་ལ་ཟླ་འོད་ཤར་བ་ལྟ་བུ་སྣང་
བ་དཀར་ལམ་པ་འབྱུང་། ཞེ་སྡང་ལས་གྱུར་པའི་ཀུན་རྟོག་སོ་གསུམ་འགགས། སྣང་བ་མཆེད་པ་ལ་ཐིམ་པས། སྤྲིན་མེད་པའི་
ནམ་མཁའ་ལ་ཉི་འོད་ཤར་བ་ལྟ་བུའི་སྣང་བ་དམར་ལམ་པ་འབྱུང་།
སྤྲིན་མེད་པའི་ནམ་མཁའ་ལ་མཚམ
འདོད་ཆགས་ལས་གྱུར་པའི་ཀུན་རྟོག་བཞི་བཅུ་འགག
མཆེད་པ་ཉེར་ཐོབ་ལ་ཐིམ་པས། སྤྲིན་མེད་པའི་ནམ་མཁའ་ལ་མཚམས་ཀྱི་སྨག་གིས་ཁྱབ་པ་ལྟ་བུའི་སྣང་བ་ནག་ལམ་པ་འབྱུང་།
གཏེར་ ལྷོ་ནུས་ལྡན་གསུང༌། གསར།

* ༄༅། །གཏི་མུག་ལས་གྱུར་བའི་ཀུན་རྟོག་བདུན་འགག དེར་དྲན་པ་ཉམས་ནས་ནག་ཐོམ་གྱིས་དྲན་མེད་དུ་འགྲོ། དྲན་མེད་དེ་
སངས་ནས་ནམ་མཁའ་སློང་བྱེད་ཀྱི་རྐྱེན་གསུམ་དང་བྲལ་བ་ཐོ་རངས་དུས་ཀྱི་ནམ་མཁའ་གཡའ་དག་པ་ལྟ་བུ་འཆར་སྟེ་འོད་
གསལ་ཡིན་ནོ། །འོད་གསལ་དེ་ལས་སླར་སྣང་མཆེད་ཐོབ་གསུམ་སྐད་ཅིག་རེ་ལ་འཆར་ཞིང་། སྣང་བ་ལས་ཀུན་རྟོག་བརྒྱད་ཅུ་
ཤར་ནས་རྣམ་ཤེས་རླུང་གི་ཞོན་པ་ཅན་གྱི་བར་དོའི་ཡིད་ལུས་གྲུབ་པ་ཡིན་ལ། དེ་ལྟར་ངོས་མ་ཟིན་ན་དམིགས་པ་འདི་བཞིན་དུ་
གྱིས༑ ཨཱཿ གཉིས་འཛིན་འཁྲུལ་སྣང་སྒྱུ་མའི་ཕུང་ཁམས་འདི༔ འོད་ཀྱི་ལུས་ཅན་ཕྱི་ནང་ཟང་ཐལ་བ༔ དྭངས་གསལ་སྒྲིབ་མེད་ *

གཏེར་ ལྷོ་ནུས་ལྡན་གསུང་། གསར།
འོད་ལུས་གསལ་བའི་དབུས༔ ཨ་བ་དྷུ་ཏི་མཚན་ཉིད་བཞི་ལྡན་པ༔ ཁ་གཡེལ་རྩ་བ་ཕྲ་ཞིང་སྙིང་གའི་ཐད༔ པདྨ་འདབ་བརྒྱད་
ཟླ་བའི་དཀྱིལ་འཁོར་དབུས༔ ཀུན་གཞི་རིག་པའི་ངོ་བོ་ཧཱུྃ་མཐིང་ག༔ དེ་ལས་ཧཱུྃ་འཕྲོས་མ་དག་སྒོ་དགུ་བཅད༔ སྤྱི་གཙུག་ནམ་
མཁའ་འོད་ལྔའི་གཞལ་ཡས་ཁང༔ ཀུན་བཟང་མེ་རི་འབར་བའི་དཀྱིལ་འཁོར་དབུས༔ རིགས་ཀུན་ཁྱབ་བདག་བླ་མ་ཧེ་རུ་ཀ༔
ཨོ་རྒྱན་རྡོ་རྗེ་འཆང་ཆེན་ཆོས་ཀྱི་སྐུ༔ མཐིང་ནག་སྤྱན་གསུམ་རྒྱན་མེད་གཅེར་བུའི་ཚུལ༔ རྡོ་རྗེའི་བཞུགས་སྟངས་བཞེངས་པའི་
འོད་སྐུའི་དབུས༔ ཡེ་ཤེས་དབུ་མ་ཟང་ཐལ་ཁ་སྤྲོད་གསལ༔ ཕྱོགས་མཚམས་སྟེང་འོག་གཡས་གཡོན་འོད་ལྔའི་ཀློང༔ བརྒྱུད་
544

༄༅། །པའི་བླ་མའི་ཚོགས་ཀྱིས་ཡོངས་སུ་བསྐོར༔ དེ་ལ་རྩེ་གཅིག་གདུང་ཤུགས་དྲག་པོ་ཡིས༔ ཅི་མཛད་ཁྱེད་ཤེས་བློ་གཏད་
གསོལ་བ་འདེབས༔ གསོལ་བ་འདེབས་པ་ནི། ངོ་བོ་འོད་གསལ་ཀུན་བཟང་ཆོས་ཀྱི་སྐུ། །རིགས་ལྔའི་སངས་རྒྱས་དྲུག་པ་རྡོ་རྗེ་འཆང་། །
༄ ཆོས་སྐུ་གཟི་བརྗིད་མགོན་པོ་སྣང་མཐའ་ཡས། །སྐུ་གསུམ་སྐུ་ལྔ་མཚན་བརྒྱད་པདྨ་འབྱུང་། །ཡེ་ཤེས་འཕོ་བའི་སྐུ་བརྙེས་བི་མ་ལ། །
ཡང་དག་གྲུབ་བརྙེས་སློབ་དཔོན་ཧཱུྃ་ཀ་ར། །སྐུ་ཡི་རིག་འཛིན་འཇམ་དཔལ་གཤེས་གཉེན་དང་། །དབང་ཆེན་བཀའ་བབས་
འཕགས་མཆོག་ཀླུ་སྒྲུབ་ཞབས། །ཕུར་པའི་དྲོད་ཐོབ་བྲམ་ཟེ་པྲ་ཧསྟི། །མངོན་རྫོགས་རྗེས་བཟུང་དྷ་ན་སཾ་སྐྲྀ་ཏ། །རིག་འཛིན་ -
545

གཏེར་ ལྷོ་ནུས་ལྡན་གསུང༌། གསར།
ཡོངས་ཀྱི་སྤྱི་དཔལ་རྡོ་རྗེ་ཆོས། །གསང་བདག་སྒྱུ་འཕྲུལ་གུ་ཧྱ་ཙནྡྲའི་ཞབས། །དྲག་སྔགས་མངའ་བརྙེས་ཤིནྟཾ་གརྦྷ་རྗེ། །ཡོངས་
རྫོགས་རིག་འཛིན་བདེ་ཆེན་སྙིང་པོ་རྩལ། །ཐུགས་ཀྱི་སྲས་གྱུར་ཡེ་ཤེས་གཞོན་ནུའི་མཚན། །ནམ་མཁའི་རྣལ་འབྱོར་གནུབས་སྟོན་
ཁ་གནྡྷ། །མཐུ་སྟོབས་རྨད་བྱུང་སངས་རྒྱས་ཡེ་ཤེས་ཞབས། །སྣང་སྲིད་དབང་སྡུད་རྒྱལ་བ་མཆོག་གི་དབྱངས། །གསང་སྔགས་
བཀའ་བསྡུ་མཁའ་འགྲོ་མཚོ་རྒྱལ་མ། །མ་མོ་བྲན་འཁོལ་དཔལ་གྱི་ཡེ་ཤེས་དང་། །དྲེགས་པ་དབང་སྡུད་རླངས་ཆེན་དཔལ་སེང་གེ།
པཎ་གྲུབ་ཡོངས་ཀྱི་གཙོར་གྱུར་བཻ་རོ་རྗེ། །འཇམ་དཔལ་རྡོ་རྗེ་ཁྲི་ལྡེ་ཡབ་སྲས་ཟུང༌་། །ཡེ་ཤེས་ལུས་ཅན་ཉང་བན་ཏིང་འཛིན་
546

* ༄༅། །བཟང་། །རྫུ་འཕྲུལ་ཐོགས་མེད་རྨ་ཐོག་ལོ་ཙཱ་བ། །ཟབ་གཏེར་སྒོ་འབྱེད་ཆེ་མཆོག་རོལ་པ་རྩལ། །བཀའ་དྲིན་འཁོར་མེད་
རྩ་བའི་བླ་མ་དང་། །རེ་ལྟོས་གྱུར་པ་འདི་ཕྱིའི་སྐྱབས་མཆོག་ལ། །གདུང་ཤུགས་དྲག་པོས་སྙིང་ནས་གསོལ་བ་འདེབས། །སྡུག་
༜བསྔལ་འཁོར་བའི་རྒྱ་མཚོའི་གཅོང་རོང་དུ། །ལས་ངན་འཁྲུལ་པའི་འཁོར་བར་འཁྱམས་པ་ལ། །རྩལ་ཆེན་ཡེ་ཤེས་ཐུགས་རྗེའི་
ལྕགས་ཀྱུ་ཡིས། །མྱུར་དུ་འཛིན་ལ་སྡུག་བསྔལ་ཀློང་ནས་སྒྲོལ། །མཁའ་སྤྱོད་བགྲོད་པའི་ཟབ་ལམ་འཕོ་བ་ཡིས། །མྱུར་ལམ་བདེ་
ཆེན་ཞིང་དུ་དྲང་དུ་གསོལ། །ཞེས་ལན་གསུམ་སོགས་གསོལ་བ་གདབ། དེ་ནས་བདག་གིས་བླ་མ་ལ་གསོལ་བ་བཏབ་ཅིང་ཕཊཿབརྗོད་པའི་ *
547

ཚེ་ཁྱོད་རང་སྤྱི་བོའི་ཨོ་རྒྱན་རྡོ་རྗེ་འཆང་ཆེན་ལ་མོས་གུས་གདུང་ཤུགས་དྲག་པོས་རེ་ལྟོས་ལིང་གིས་བསྐྱུར་བ་ཧཱུྃ་ཡིག་ཚངས་བུག་
ནས་རྒྱང་གིས་ཐོན་ནས་བླ་མའི་ཐུགས་ཀར་སིབ་ཀྱིས་ཐིམ། བླ་མའི་ཐུགས་དང་རང་གི་སེམས་གཉིས་དབྱེར་མེད་སྤྲོས་པའི་མཐའ་
ཐམས་ཅད་དང་བྲལ་དེའི་ངང་ལ་མཉམ་པར་ཞོག་ཅིག རླུང་སེམས་ཐམས་ཅད་སྙིང་གའི་ཧཱུྃ་ལ་ཐིམ༔ སྤྱི་བོའི་བླ་མའི་དབུ་མའི་ ༔
གསེང་ལམ་ནས༔ འོད་ལྔའི་ཟེར་ཐག་ཧཱུྃ་གིས་མཚན་པ་འཕྲོས༔ ཐུགས་རྗེ་ཡེ་ཤེས་ཧཱུྃ་གི་ཞབས་ཀྱུ་ཡིས༔ རྣམ་ཤེས་ཧཱུྃ་གི་ཐིག་
ལེའི་ནང་ནས་དྲངས༔
རང་བྱུང་སྒྲས་བསྐུར་ཧཱུྃ་ཡིག་གྱེན་དུ་འཕར༔ བླ་མའི་གསང་དབྱིངས་མཚམས་སུ་དྲངས་པ་ཡིས༔
གཏེར་ ལྷོ་ནུས་ལྡན་གསུང༌། གསར།

བཅུ་གཅིག་
* ༄༅། །སེམས་རིག་དབྱིངས་དང་ཡེ་ཤེས་ཟུང་དུ་འཇུག༔ རང་རིག་ཀུན་བཟང་དགོངས་པ་མྱུར་འགྲུབ་ཤོག༔ ཧཱུྃ་ལྔ་ཡི་མཚམས་སུ་
ཕཊཿ ཅེས་རྣམ་ཤེས་གྱེན་དུ་འཕོ། དེ་ལྟར་ཧཱུྃ་དང་ཕཊཿབརྗོད་ཚེ་རྣམ་ཤེས་གནམ་མཐོངས་ནས་བྱ་འཕུར་བ་ལྟར་ཐིག་ལེ་ཐུགས་ཀར་སིབ་ཀྱིས་ཐིམ་པར་བསམ།
མར་མི་འབབ་པ་ཆུ་ལ་ཆུ་བུར་རྡོལ་བ་བཞིན་གསལ་དུ་བསྐྱེད་ལ། སླར་ཡང་གོང་གི་གསོལ་འདེབས་ནས་བཟུང་རྟགས་མ་བྱུང་གི་བར་དུ་ཧཱུྃ་དང་ཕཊཿཀྱིས་སྤར་མཐར།
བླ་མ་འཁོར་བཅས་འོད་དུ་ཞུ་ནས་ཧཱུྃ་དམར་པོ་གཅིག་ཏུ་གྱུར་ནས་ནུབ་ཕྱོགས་བདེ་ཆེན་ཞིང་དུ་སངས་རྒྱས་འོད་དཔག་མེད་པའི་་་
---
ཐུགས་ཀར་རྩལ་ཆེན་གྱི་མདའ་འཕངས་པ་ལྟར། བླ་མའི་ཐུགས་དང་རང་གི་སེམས་དབྱེར་མེད་རོ་གཅིག་པའི་ངང་དུ་མཉམ་པར་ “
549

གཏེར་ ལྷོ་ནུས་ལྡན་གསུང༌། གསར།
ཞོག་ཕཊཿ རྗེས་བདེ་བ་ཅན་གྱི་སྨོན་ལམ་དང་བསྔོ་བས་རྒྱས་གདབ་བོ། ། ༈ གསུམ་པ་དམིགས་རིམ་ལ་སྔོན་འགྲོ་དངོས་གཞི་གཉིས། དང་པོ་མདུན་གྱི་ནམ་མཁར་
སྐྱབས་ཡུལ་གྱི་ངོ་བོ་རྩ་བའི་བླ་མ་རྣམ་པ་རྩ་གསུམ་ལྷ་ཚོགས་སྒྱུ་འཕྲུལ་དྲྭ་བའི་རོལ་པ་ཅི་ཡང་འཆར་བ་བསྒོམ།
གང་ཟག་རང་གི་ཐོག་དྲངས་པའི་མ་གྱུར་མཁའ་ཁྱབ་ཀྱི་
འགྲོ་བ་ནི། དུས་བྱང་ཆུབ་མ་ཐོབ་ཀྱི་བར་དུ། ཚུལ་ཅི་མཛད་ཁྱེད་ཤེས་ཀྱི་གུས་པ་ཆེན་པོས་སྐྱབས་འགྲོ་བྱེད་པ་ནི། ཡུལ་དང་བྱེད་པོ་གཉིས་སུ་འཛིན་པས་ཀུན་རྫོབ་ཏུ་
སྐྱབས་འགྲོ་དང་། སེམས་ཉིད་ཡེ་ནས་རང་བཞིན་རྣམ་དག་ཡེ་ཤེས་སུམ་ལྡན་དཀོན་མཆོག་རྩ་བ་གསུམ་དུ་ལྷུན་གྲུབ་ལ་དེ་ལྟར་ཤེས་པས་ཡུལ་དང་བྱེད་པོ་གཉིས་མེད་དུ་
རྟོགས་པ་ནི་དོན་དམ་འབྲས་བུའི་སྐྱབས་འགྲོའོ། །སེམས་བསྐྱེད་ནི་རྟེན་སྙིང་རྗེ་དང་། བརྟན་པ་བྱང་ཆུབ་ཀྱི་སེམས་ཟུང་དུ་འབྲེལ་བས། ཀུན་རྫོབ་སྨོན་འཇུག་དང་།
550

བཅུ་གཉིས་
| ༄༅། །དོན་དམ་སྤྲོས་པ་ཐམས་ཅད་དང་བྲལ་བའི་གནས་ལུགས་འོད་གསལ་བའི་དབྱིངས་སུ་མཉམ་པར་ཞོག་ལ། ཧཱུྃ་ཧྲཱིཿ རང་སྣང་དབྱིངས་རིགས་སོགས་
བརྗོད་ལ་སྐྱབས་ཡུལ་རང་ལ་བསྡུ། གཉིས་པ་ལའང་། སྟོང་ར་སྒོམ་པ། དབང་པོ་སྒོ་བཀག་པ། བསུ་སྐྱེལ་ལ་བསླབ་པ། རླུང་སེམས་བསྡུ་བ། ལས་ལ་སྦྱར་བའོ། །དང་
པོ་ལུས་གནད་རྣམ་སྣང་གི་ཆོས་བདུན། ངག་གནད་རླུང་རང་སར་བཞག སེམས་གནད་ཐ་མལ་གྱི་སེམས་ནམ་མཁའ་ལ་འཇའ་ཡལ་བ་ལྟར་ཅུང་ཟད་མཉམ་པར་བཞག
དེ་ཡི་ངང་ལས། ཨཱཿ གཉིས་འཛིན་འཁྲུལ་སྣང་སོགས། ཅེས་པས་ལུས་ཉིད་སྟོང་གསལ་འོད་ལུས་ཕྱི་ནང་ཟང་ཐལ་དྭངས་གསལ་སྒྲིབ་མེད་དུ་བསྒོམ། སྐབས་
འདིར་ལྷ་ཡི་བསྐྱེད་རིམ་སྒོམ་པ་རུང་ཏེ། དེ་ལྟར་ན་དཔལ་རྟ་མགྲིན་དམར་པོ་གཞུང་ལྟར་འདོན། གཉིས་པ་དབང་པོའི་སྒོ་བཀག་པ་ནི། སྙིང་གི་ཐད་པདྨ་འདབ་བརྒྱད་
551

ཟླ་བའི་སྟེང་དུ་ཧཱུྃ་ཡིག་མཐིང་ག་སོར་གང་ཙམ་གསལ་བཏབ། ཧཱུྃ་ཞེས་བརྗོད་པས་སྙིང་གའི་ཧཱུྃ་ལས་ཧཱུྃ་གཉིས་མཆེད་པས་བཤང་ལམ་དང་ཆུ་ལམ། གཅིག་མཆེད་པས་ལྟེ་
༈ བ༑ གཅིག་མཆེད་པས་ཁ་ལྕེ། གཉིས་མཆེད་པས་སྣ་གཉིས། གཉིས་མཆེད་པས་མིག་གཉིས། གཉིས་མཆེད་པས་རྣ་བ་གཉིས། གཅིག་མཆེད་པས་དཔྲལ་བའི་སྒོ་རྣམ་
བཀག སླར་ཡང་གཅིག་མཆེད་པས་ཚངས་པའི་བུ་ག་ཡང་བཀག་སྟེ། དེ་ལྟར་མ་བཀག་པ་འཆི་བའི་ཚེ་སྒོ་གང་ནས་འཕོ་ཚུལ་ནི། བཤང་ལམ་ནས་དམྱལ་བ། ཆུ་ལམ་
ནས་དུད་འགྲོ། ལྟེ་བ་ནས་འདོད་ལྷ། ཁ་ནས་ཡི་དྭགས། སྣ་ནས་གནོད་སྦྱིན། མིག་ནས་མི། རྣ་བ་ནས་གྲུལ་བུམ། དཔྲལ་བ་ནས་གཟུགས་ཁམས་ཀྱི་ལྷ་རྣམས་སུ་འཕོ་
ཞིང་༑ ཡང་ནཱ་རོ་པས། སྒོ་བརྒྱད་འཁོར་བའི་སྐར་ཁུང་ཅན། །སྒོ་གཅིག་ཕྱག་རྒྱ་ཆེན་པོའི་ལམ། །སྒོ་བརྒྱད་བཅད་ལ་སྒོ་གཅིག་དབྱེ། །སེམས་ཀྱི་མདའ་ལ་རླུང་གི་གཞུ། །
ཧིག་གི་རྒྱུད་ཀྱིས་རབ་བསྐུལ་ནས། །རྣམ་ཤེས་ཚངས་པའི་ལམ་ནས་འཕེན། །ཞེས་གསུངས་སོ། །གསུམ་པ་བསུ་སྐྱེལ་ནི། སྤྱི་གཙུག་ནམ་མཁའ་འོད་ལྔའི་གཞལ་ཡས་ཁང་
གཏེར་ ལྷོ་ནུས་ལྡན་གསུང་། གསར།
552

བཅུ་གསུམ་
༄༅། །སོགས་ཞེས་པ་ལ། བླ་མ་ཧེ་རུ་ཀ་ཆོས་སྐུ་རྡོ་རྗེ་འཆང་ཆེན་མཐིང་ནག་རྒྱན་མེད་རྡོ་རྗེའི་བཞུགས་སྟངས་བ